בע"ה                                                                            ‏יום ראשון, ה' כסלו, תשס"ד

‏30/11/2003

101-3.2003

***פ נ י מ י***

**איגרת לסגל המחקר -**גיליון 101

***( עמ' 670 669- )***

**גיליון זה מוקדש לנושא -**

**השתתפות בשביתות של ההסתדרות**

**דע זכויותיך מהאינטרנט**!

**·**מיקבץ מפורט של זכויות דירוג המחקר באתר האיגוד הנ"ל, *איגרת* מס' 76 (עמ' 561-553).

        ·          התקשי"ר: <http://www.civil-service.gov.il/takshir/L1-1.HTM>

        ·          הסכמים קיבוציים: <http://www.molsa.gov.il/>

        ·          ההסתדרות: [http://www.histadrut.org.il](http://www.histadrut.org.il/)

**·***מיבטחים*: [http://www.mivtachim.co.il](http://www.mivtachim.co.il/)

**מיסוי שבתון**: ייעוץ וטיפול ניתנים באופן פרטי ע"י רו"ח בצלאל בר-לב, טל' 09-7675264.

**חברות בהסתדרות הכללית**:

        ·          באם מנכים ממשכורתך 73 ש"ח ”דמי טיפול מקצועי-ארגוני"(0.7%), עליך להודיע למעסיק שיגדיל את שיעור הניכוי שיהיה 0.9% "דמי חבר בהסתדרות" (המקסימום 94 ש"ח לחודש).

        ·          באם אין בכלל ניכוי, עליך להסדיר את הצטרפותך להסתדרות בטל' 1-800-505350, עם תשלום דמי חבר בסך 25 ש"ח לחודש בלבד (גמלאי 12 ש"ח) כהוראת קבע בחשבון בנק או בכרטיס אשראי: הניכוי מתבצע אחת לחודשיים.

**גזבר האיגוד** ד"ר מאיר פילובסקי (טל' 03-9683473) מטפל בגביית דמי *קרן המדען* (600 ש"ח לשנה, גמלאים 300 ש"ח) ובהפצת גיליונות *איגרת*.

**טיפול משפטי לוועדים ולחברים**

        ·          היועמ"ש של האיגוד עו"ד אבי ניסנקורן וצוותו יתנו **בחינם** פגישת ייעוץ ראשונית לוועדים ולחברי האיגוד המשלמים דמי חבר לקרן המדען ולהסתדרות, וזאת באישור בכתב מראש של יו"ר האיגוד. מי שמעוניין בכך ישלח ליו"ר את תיאור הבעיה בכתב, בצירוף אישור התשלום לקרן המדען ביחד עם צילום תעודת חבר בהסתדרות.

        ·          בעד טיפול נוסף, התעריף יהיה 120$ לשעה, שהוא על-חשבון החבר/הוועד הפונה.

        ·          עבור ייצוג או תביעה משפטית, ייקבע תשלום גלובלי בהתאם לאופי התיק, על-חשבון התובע/ים.

        ·          השירות הנ"ל בא **בנוסף** לייעוץ וייצוג משפטי על-ידי ההסתדרות הכללית באמצעות האיגוד, הניתן כולו **בחינם** אך העלול לקחת יותר זמן.

**השתתפות בשביתות ההסתדרות**

לבקשת ציבור סגל המחקר, להלן הנחיות הקבע לגבי השתתפות חברי האיגוד בשביתות ועיצומים של ההסתדרות, כפי שהתגבשו במרוצת הזמן.

נתייחס לארבע סוגיות:

                                               ·          שביתה כללית

                                               ·          שביתת הזדהות

                                               ·          שביתה אחרת

                                               ·          ועדת חריגים לסגל המחקר

**שביתה כללית**

בהנחיות אלה, "***שביתה כללית"*** תוגדר כשביתה או עיצומים שבהם **עילת השביתה** במלואה מתייחסת בעליל גם לדירוג המחקר כפי שהעילה מתייחסת לכלל הדירוגים האחרים.

נשתתף בשביתה כללית כזאת ביחד עם עמיתינו בשאר הדירוגים במקום העבודה.

לדוגמה, הסכסוך הנוכחי בסוגיות הפנסיה ושינויים ארגוניים נוגע גם לדירוג המחקר, ולכן נשתתף בסכסוך.

לעומת זאת, סכסוך בענייני **הסכם שכר,** למשל, לא נוגע לסגל המחקר. כי הרי הסכם השכר שלנו נקבע בנפרד באמצעות הסגל האקדמי וסגל המחקר הביטחוני, ועלינו לשמור את מימוש זכות השביתה לשם אכיפת ההשוואה אליהם. עקרון זה סוכם בשעתו עם האג"מ, והונהג מאז הלכה למעשה.

**שביתת הזדהות**

אולם, ייתכן שעמיתינו בשאר הדירוגים במקום העבודה מקיימים שביתה שאיננה *שביתה כללית*, כהגדרתה לעיל, אך הם מבקשים שחברי סגל המחקר במקום העבודה ישתתפו אתם כאות הזדהות וסולידריות ארגונית.

אזי יש לערוך בכתב **ברית סולידריות הדדית** בחתימת ועדי שאר הדירוגים ונציגות סגל המחקר במקום העבודה, שבה ייקבע כי: *"כל מאבק של העובדים באחר הדירוגים ייחשב כמאבק הנוגע לעובדים בכל שאר הדירוגים; ועובדי כל שאר הדירוגים במקום העבודה ישתתפו בשביתה ובעיצומים שיקיימו סגל המחקר, על פי ההחלטה של סגל המחקר."*

עם חתימת ברית כזו, ישתתפו חברי הסגל בשביתה ובעיצומים כ-***שביתת הזדהות.***

**שביתה אחרת**

בכל סכסוך אחר (שאיננו "כללי" ואיננו "שביתת הזדהות", כהגדרתם לעיל) חברי הסגל לא ישבתו ולא יקיימו את הסנקציות. אולם הם לא יבצעו עבודתם של עמיתיהם השובתים במקומם, וכן ישתתפו באסיפת מחאה מאושרת במקום העבודה.

הסדר זה עוגן בסיכום עם יו"ר האג"מ מ23/12/1998-.

**ועדת חריגים למתן היתרים לעבודה בימי שביתה**

במקביל להקמת ועדות החריגים למקצועות פרופסיונאליים בחוזר האג"מ מ28/10/03-, מוקמת בזאת ועדת חריגים לסגל המחקר, אשר תטפל בפניות ובקשות שיופנו אליה, **בכתב בלבד**, למספר הפקס 03-9660589 לידי יו"ר הוועדה ד"ר משה ראובני, טל' 039683830, 039683841, 025701094.

חברי הוועדה ייקבעו ע"י יו"ר הוועדה.

לוועדה הנ"ל הסמכות הבלעדית למתן היתרים ו/או שחרורים מהשביתה אל חברי סגל המחקר [לרבות בשביתה כללית] וכן אל המשתתפים מדירוגים אחרים בשביתת הזדהות כנ"ל עם סגל המחקר. האישורים יינתנו ויישלחו בכתב על ידי יו"ר ועדת החריגים.